Toinen opponointi
Aika: 28.4.2003, klo 16.15 - 18.00
Paikka: Aud 3
Läsnä
Projektiryhmän jäsenet:
Sampsa Lintunen
Tiina Pöyhönen
Teemu Vähä-Ruka
Timo Ylönen
Projektiryhmän ohjaajat:
Jukka-Pekka Santanen, vastaava ohjaaja
Muiden ryhmien ohjaajat:
- Lari Kannisto
- Markus Inkeroinen
- Kari Kärkkäinen
Projektiryhmät:
- Serti
- Portti

1 Esitys
Kottarainen-projektin esittelyn aloitti Tiina Pöyhönen, joka esitteli ryhmän jäsenet sekä muut projektiorganisaatioon kuuluvat henkilöt. Pöyhönen kertoi myös lyhyesti ryhmän jäsenten aikaisemmat vastuualueet ja ryhmän toimintavat sekä esitteli projektin taustat. Timo Ylönen jatkoi kertomalla projektin tavoitteista, työkaluista ja toteutuksesta. Hänen jälkeensä Teemu Vähä-Ruka esitteli lyhyesti projektin toteuttaman kyselyiden luomistyökalun käyttöliittymän prototyyppiä. Lopuksi Sampsa Lintunen esitteli Kottarainen-projektin tietokannan rakennekuvan ja kertoi hieman parista olennaisesta rakenteesta.
2 Ryhmän oma arvio esityksestä
Esitys sujui kokonaisuudessaan hyvin. Ennen loppuesittelyä on vielä mietittävä, voisiko jotain kohtaa hiukan tiivistää, jotta esityksen kesto saataisiin pysymään alle 20 minuutissa. Lisäksi on kiinnitettävä huomiota sijoittumiseen isossa salissa; nyt jäimme hiukan sivuun ja esittelyvuorossa olija oli usein monitorin takana. Loppuesittelyyn ryhmä 
ottaa opikseen saadusta palautteesta. Lisäksi esitykseen valmistautumiseen käytetään enemmän aikaa, jotta se saadaan entistäkin sujuvammaksi kokonaisuudeksi.
3 Palaute
Esitys arvioitiin keskimäärin magna cum lauden tasoiseksi. Palautteen perusteella pieniä puutteita oli vielä teknisten termien, projektin taustojen, sovelluksen toiminnan sekä työkalujen ja ohjelmointiympäristön esittelyssä. Lisäksi parantamisen varaa näyttäisi olevan äänenkäytössä, katsekontaktissa, suunnittelussa ja rauhallisessa esitystahdissa. Loppuesittelyä varten ryhmää kehotettiin laatimaan jokin realistinen esimerkki kyselystä, jota sitten muokataan käyttöliittymää esiteltäessä. Nyt koko kysely luotiin spontaanisti. Tietokannan hallintatyökalu phpPgAdminin näyttämistä loppuesittelyssä ei pidetty tarpeellisena ja tietokannan esittelystä toivottiin hieman yleisluontoisempaa.
Ryhmän jäsenet saivat ohjaajilta myös henkilökohtaista palautetta. Kokonaisuudessaan jokainen suoriutui esityksestään kohtuullisesti. Eritystä huomiota tulisi kuitenkin kiinnittää äänen kuuluvuuteen ja katsekontaktiin yleisön kanssa.